cyanic-selkie/wikianc huggingface dataset:
மகாத்மா காந்தி ஊரக வேலைவாய்ப்பு உறுதித் திட்டம்
மகாத்மா காந்தி ஊரக வேலைவாய்ப்பு உறுதித்திட்டம், இந்தியாவின் மத்திய அரசினால் உருவாக்கப்பட்ட ஒரு திட்டம் ஆகும். இது அனைத்து மக்களுக்கும் வேலைவாய்ப்பு ஏற்படுத்த வேண்டும் என்ற நோக்குடன் உருவாக்கப்பட்ட திட்டம் ஆகும்.
இத்திட்டம் கேரளா மற்றும் தமிழ்நாடு மாநிலங்களில் அமல்படுத்தப்பட்டு பெண்கள் பயன்பெற்று வருகின்றனர்.
ஊதியம்
இத்திட்டத்தில் பயன்பெறுவோருக்கு தற்போது நாளொன்றுக்கு 148 ரூபாய் ஊதியமாக நிர்ணயிக்கப்பட்டுள்ளது. தமிழ் நாட்டில் 7 மாவட்டங்களில் ஊதியம் வங்கிக் கணக்கு மூலமாக தரப்படுகிறது.
மத்திய அரசு 2,844 கோடி ரூபாய் தமிழ் நாட்டிற்கு நிதி கொடுத்துள்ளது என்றும், மேலும் கூடுதலாக 1,846 கோடி ரூபாய் நிதி ஒதுக்க உள்ளதாக மத்திய அமைச்சர் ஜெய்ராம் ரமேஷ் தெரிவித்தார். சி.ஏ.ஜி அறிக்கையில் தமிழகத்தில் உள்ள 1,645 பஞ்சாயத்துகளில் நாளொன்றுக்கு 70 ரூபாய் மட்டுமே ஊதியமாக தரப்படுவதாக தெரிவித்துள்ளது என மத்திய அமைச்சர் தெரிவித்துள்ளார்.
வெளி இணைப்புகள்
பகுப்பு:இந்திய அரசுத் திட்டங்கள்
பூங்கோதை ஆலடி அருணா
பூங்கோதை ஆலடி அருணா ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் முன்னாள் தமிழக தகவல் தொழில்நுட்பத் துறை அமைச்சர் ஆவார். இவர் திருநெல்வேலி மாவட்டம், ஆலங்குளம் தொகுதியில் இருந்து, 2006 இல் நடந்த தேர்தலில் திமுக சார்பாக தேர்ந்தெடுக்கப்பட்டார். இவர் திமுகவின் கலை இலக்கியப் பகுத்தறிவுப் பேரவைச் செயலாளராக பணியாற்றி வருகிறார். பூங்கோதை, ஒரு தொழில்முறை பெண்கள் சிறப்பு பட்டம் பெற்ற மருத்துவர். இவர் தந்தை ஆலடி அருணா முன்னாள் தமிழக அமைச்சராவார். இவர் 2016 ஆம் ஆண்டு நடந்த சட்டமன்றத் தேர்தலில், ஆலங்குளம் தொகுதியில் இருந்து, திமுக சார்பில் போட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார்.
குடும்பம்
தென்காசி மாவட்டம், ஆலங்குளம் அருகே உள்ள ஆலடிப்பட்டி கிராமத்தில் அக்டோபர் 28, 1964 இல் பிறந்தார். இவர் மருத்துவ படிப்புக்கு பிறகு லண்டனில் 10 ஆண்டுகள் பணியாற்றினார். பின்னர் அப்பல்லோ மருத்துவமனையில் மருத்துவராக பணிபுரிந்தார். இவரது கணவர் மருத்துவர் பாலாஜி நரம்பியல் மருத்துவ நிபுணர். அவர் அப்பல்லோ மருத்துவமனையில் பணியாற்றுகிறார். இவர்களுக்கு சமந்தா மற்றும் காவ்யா என இரு மகள்கள் உள்ளனர். டாக்டர் பூங்கோதைக்கு மதிவாணன், தமிழ்வாணன், அமுதவாணன், அன்புவாணன், எழில்வாணன் ஆகிய 5 சகோதரர்கள் உள்ளனர்.
வெளி இணைப்புகள்
பகுப்பு:1964 பிறப்புகள் பகுப்பு:வாழும் நபர்கள் பகுப்பு:தமிழ்நாட்டு பெண் அமைச்சர்கள் பகுப்பு:தமிழக முன்னாள் அமைச்சர்கள் பகுப்பு:திராவிட முன்னேற்றக் கழக அரசியல்வாதிகள் பகுப்பு:தமிழ்ப் பெண் அரசியல்வாதிகள் பகுப்பு:13 ஆவது தமிழ்நாடு சட்டமன்ற உறுப்பினர்கள் பகுப்பு:15 ஆவது தமிழ்நாடு சட்டமன்ற உறுப்பினர்கள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:தென்காசி மாவட்ட நபர்கள் பகுப்பு:தமிழக சட்டமன்ற பெண் உறுப்பினர்கள்
ஸ்டூடண்ட் நம்பர் .1
ஸ்டூடண்ட் நம்பர்.1 2001 ல் வெளிவந்த தெலுங்குத் திரைப்படமாகும். இதனை இராஜமௌலி இயக்கியிருந்தார். இத்திரைப்படத்தில் ஜூனியர் என்டிஆர் மற்றும் காஜாலா ஆகியோர் நடித்திருந்தனர். இத்திரைப்படத்தில் நடித்தமைக்காக ஜூனியர் என்டிஆருக்கும், இயக்கியமைக்காக இராஜமௌலிக்கும் புகழ் கிடைத்தது. இத்திரைப்படத்தினை ஆஜ் க முஜ்ரிம் என்ற பெயரில் மறுவாக்கம் செய்தார்கள்.
நடிகர்கள்
ஜூனியர் என்டிஆர் காஜாலா ராஜீவ் கனகாலா
வெளி இணைப்புகள்
பகுப்பு:2001 தெலுங்குத் திரைப்படங்கள் பகுப்பு:இராஜமௌலி இயக்கிய திரைப்படங்கள் பகுப்பு:அறிமுக இயக்குநர் திரைப்படங்கள்
புலிகாரை ஊராட்சி
புலிகாரை ஊராட்சி (Pulikarai Gram Panchayat), தமிழ்நாட்டின் தர்மபுரி மாவட்டத்தில் உள்ள பாலக்கோடு வட்டாரத்தில் அமைந்துள்ளது. இந்த ஊராட்சி, பெண்ணாகரம் சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4915 ஆகும். இவர்களில் பெண்கள் 2333 பேரும் ஆண்கள் 2582 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சைபோட்டா சமர்
சைபோட்டா சமர் (Battle of Sybota, Σύβοτα ) என்பது கிமு 433 இல் கார்சோரா (நவீன கோர்ஃபு ) மற்றும் கொரிந்துக்கு இடையே நடந்த போராகும். துசிடிடீசின் கூற்றுப்படி, அதுவரை கிரேக்க நகர அரசுகளுக்கு இடையே நடந்த மிகப்பெரிய கடற்படைப் போராக இது இருந்தது. . இது பெலோபொன்னேசியப் போருக்கு உடனடி காரணமாக ஆயிற்று.
வரலாறு
கொரிந்தியனின் செல்வாக்கின் கீழ் இருக்க விரும்பாத பழைய கொரிந்திய குடியேற்றமான கோர்சிராவுடன் கொரிந்து தகராறில் ஈடுபட்டது (பின்னணிக்கு எபிடம்னசின் விவகாரத்தைப் பார்க்கவும்). அந்த நேரத்தில் கிரேக்கத்தில் இரண்டாவது பெரிய கடற்படையைக் கொண்டிருந்த கோர்சிரா, கொரிந்தின் எதிரியான ஏதென்சின் கூட்டணியில் தன்னை இணைத்துக் கொண்டது (கொரிந்து எசுபார்த்தா கூட்டணியில் இணைந்தது போல). கோர்சிரேயன் கடற்படையை வலுப்படுத்த ஏதென்ஸ் பத்து கப்பல்களை கோர்சிராவுக்கு அனுப்பியது. மேலும் கொரிந்தியர்கள் இவர்களின் தீவில் தரையிறங்க முயற்சிக்கும் வரை ஏதெனியப் படைகள் சண்டையிட வேண்டாம் என்றும் அறிவுறுத்தப்பட்டிருந்தது. இதற்கிடையில் கொரிந்து ஜெனோக்லைட்சின் தலைமையில் கப்பல்களைத் திரட்டி, கோர்சிராவுக்குச் செல்லத் தயாரானது.
கோர்சிராவானது மிசியாட்ஸ், ஐசிமைட்ஸ், யூரிபாட்டஸ் ஆகியோரின் கீழ் கடற்படையை ஒன்றைத் திரட்டினர். அவர்கள் சைபோட்டா தீவுகளை தங்கள் செயல்பாடுகளுக்கான தளமாக மாற்றினர். ஏதெனியன் தளபதிகளான லாசெடைமோனியஸ் ( சிமோனின் மகன்), டியோடிமஸ், புரோடீஸ் ஆகியோர் அவர்களுடன் போர்ப் பயணம் மேற்கொண்டனர். கோர்சிராவிடம் 110 கப்பல்கள் இருந்தன. அதனுடன் ஏதென்சால் வழங்கப்பட்ட 10 கப்பல்களும் கூடுதலாக இருந்தன. கொரிந்திடம் 150 கப்பல்கள் இருந்தன. கொரிந்திய கப்பல்கள் வந்தபோது, கோர்சிரேயர்கள் தங்கள் போர் வியூகத்தை அமைத்தனர். ஏதெனியர்களின் கப்பல்கள் வலதுபுறம் ஒரு படைப்பிரிவாக நின்றன மற்றும் கோர்சிராவின் சொந்த கப்பல்கள் மூன்று படைப்பிரிவுகளாக வரிசையில் நின்றன. கொரிந்திய அணியில் வலதுபுறத்திலும், மெகாரார்கள் மற்றும் அம்பிராசியோட்ஸ் கப்பல்களும், இடதுபுறத்திலும் கொரிந்தியர்களின் கப்பல்களும், மையத்தில் மீதமுள்ள அவர்களின் கூட்டாளிகளுடன் கப்பல்கள் வரிசையாக நிறுத்தப்பட்டன. இரு தரப்பினரும் தங்கள் கப்பல்களில் உள்ள ஹாப்லைட்டுகளுடன், வில்லாளர்கள், ஈட்டி எறிபவர்களுடன் சண்டையிட்டனர், துசிடிடீஸ் "பழைய பாணி" என்று அழைக்கும் விதத்தில் போரிட்டனர். எதிரிகளின் கப்பல்களை மூழ்கடிப்பத்து வீழ்த்துவதற்குப் பதிலாக, இரு தரப்பும் தங்கள் எதிரிகளின் கப்பல்களில் ஏறி கடலில் நிலப் போர் போல போராட முயற்சித்தனர். ஏதெனியன் கப்பல்கள், அவை போர்ப்படை வரிசையில் இருந்தாலும், கொரிந்தியர்கள் தீவில் தரையிறங்க முயற்சிக்காததால், முதலில் போரில் ஈடுபடவில்லை.
இடதுபுறத்தில் இருந்த கோர்சிராவின் கப்பல்கள் கொரிந்திய அணியில் வலதுபுறத்தில் உள்ள கப்பல்களை வழிமறித்து, கடற்கரையில் உள்ள அவர்களின் முகாமுக்குத் துரத்திச் சென்றன, பின்னர் அவை எரிக்கப்பட்டன. இருப்பினும், கொரிந்திய அணியில் இடதுபுறத்தில் உள்ள படைகள் மிகவும் வெற்றிகரமாக செயல்பட்டது. இதனால் ஏதெனியர்கள் தங்கள் கூட்டாளிகளின் உதவிக்கு வர வேண்டிய கட்டாயம் ஏற்பட்டது. போரில் ஏதெனியர் தலையிட்ட போதிலும், போரில் கொரிந்தியர்கள் வெற்றி பெற்றனர், மேலும் தோற்கடிக்கப்பட்ட கப்பல்களின் இடிபாடுகளுக்குச் சென்றனர். போர்க் கைதிகளை பிடித்துச் செல்வதை விட தப்பிப்பிழைத்தவர்களைக் கொன்றனர் ( வலதுபக்க அணியினால் தோற்கடிக்கப்பட்ட தங்கள் அணியினரையும் தெரியாமல் கொன்றனர்). எவ்வாறாயினும், அவர்கள் அனைவரையும் கொல்லவில்லை, பலரை கைதிகளாக பிடித்தனர்.
கோர்சிரேயர்கள் மற்றும் ஏதெனியர்கள் தீவைக் காக்க கோர்சிராவுக்குத் திரும்பிச் சென்றனர். அடுத்த நாள், கொரிந்தியர்கள் கோர்சிராவில் தரையிறங்க முயன்றனர், ஆனால் மேற்கொண்டு புதியதாக வந்த ஏதெனியன் கப்பல்களால் இரண்டாவது போருக்கான அச்சுறுத்தல் ஏற்பட்டது. இதனால் கொரிந்தியர்கள் மற்றொரு போரினால் ஏற்படும் ஆபத்தினால் முற்றிலும் பின்வாங்கினர். கொரிந்தியர்கள் மற்றும் கோர்சிரேயர்கள் இருவரும் வெற்றிபெற்றதாக கூறிக்கொண்டனர். கொரிந்தியர்கள் முதலில் நடந்த போரில் வெற்றி பெற்றனர். ஆனால் கோர்சிரேயர்கள் தங்கள் தீவில் கொரிந்திய ஆக்கிரமிப்பைத் தடுத்துக்கொண்டனர்.
இந்தப் போருக்குப் பிறகு, ஏதெனியர்களும் கொரிந்தியர்களும் பொடிடேயா சமரில் மீண்டும் போரிட்டனர். இது எசுபார்த்தாவிடமிருந்து முறையான போர் அறிவிக்கப்பட வழிவகுத்தது.
குறிப்புகள்
பகுப்பு:கிமு 433 பகுப்பு:பெலோபொன்னேசியப் போரின் கடற்படை சமர்கள் பகுப்பு:ஏதென்சு சம்பந்தப்பட்ட கடற்படை சமர்கள்
வி. எஸ். வெற்றிவேல்
'''வி. எஸ். வெற்றிவேல்''' என்பவர் தமிழக எழுத்தாளர். சிவகங்கை மாவட்டம், பழையனூரில் பிறந்த இவர், தேனி மாவட்டம், வடுகபட்டியில் படித்து, தற்போது தேனியிலுள்ள அரசு வங்கி ஒன்றில் சிறுசேமிப்புத் துறை முகவராகப் பணிபுரிந்து வருகிறார். பள்ளியில் படிக்கும் காலத்திலிருந்தே கவிதைகள் எழுதத் தொடங்கிய இவர், மேடை நாடகங்களுக்கான கதை, வசனம், பாடல் போன்றவைகளை எழுதி தேனியில் பல மேடை நாடகங்களை அரங்கேற்றியுள்ளார். சில திரைப்படங்களில் துணை வேடங்களிலும் நடித்திருக்கிறார்.
விருதும் சிறப்பும்
இவர் எழுத்தாக்கத்திற்காக சில விருதுகளையும் பட்டங்களையும் பெற்றிருக்கிறார்.
பகுப்பு:தமிழக எழுத்தாளர்கள் பகுப்பு:தமிழகக் கவிஞர்கள் பகுப்பு:தேனி மாவட்ட எழுத்தாளர்கள் பகுப்பு:சிவகங்கை மாவட்ட நபர்கள்
உம்பளச்சேரி சீனிவாசப்பெருமாள் கோயில்
உம்பளச்சேரி சீனிவாசப்பெருமாள் கோயில் தமிழ்நாட்டில் நாகப்பட்டினம் மாவட்டம், உம்பளச்சேரி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சீனிவாசப்பெருமாள், ஸ்ரீதேவி, பூதேவி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
தேதியூர் ஊராட்சி
தேதியூர் ஊராட்சி (Thethiyur Gram Panchayat), தமிழ்நாட்டின் திருவாரூர் மாவட்டத்தில் உள்ள குடவாசல் வட்டாரத்தில் அமைந்துள்ளது. இந்த ஊராட்சி, நன்னிலம் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2186 ஆகும். இவர்களில் பெண்கள் 1073 பேரும் ஆண்கள் 1113 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கீதம்ரெட்டி வினோத் ரெட்டி
கீதம்ரெட்டி வினோத் ரெட்டி (Kethamreddy Vinod Reddy) ( 17 சூலை, 1982) ஓர் இந்திய அரசியல்வாதியும் ஆந்திராவின் இந்திய இளைஞர் காங்கிரசின் முன்னாள் மாநில பொதுச் செயலாளருமாவார். தற்போது, ஜனசேனா கட்சியின் நெல்லூர் நகரம் சட்டமன்றத் தொகுதியின் பொறுப்பாளராக பணியாற்றி வருகிறார். 2019 சட்டமன்றத் தேர்தலில் கட்சியின் வேட்பாளராக போட்டியிட்டார்
ஆரம்ப கால வாழ்க்கை
வினோத் ரெட்டி 1982 ஜூலை 17 அன்று நெல்லூர் நகரில் பிறந்தார். இவர் ஒரு அரசியல் பின்னணி குடும்பத்தைச் சேர்ந்தவர் அல்ல. இவரது தந்தை வாசுதேவா ரெட்டி ஒரு காவலர். இவரது தாய் வாணி ஒரு இல்லத்தரசி. தனது இளங்கலை பட்டப்படிப்பை முடித்த பின்னர், 2002 ஆம் ஆண்டில் "இன்வென்டிங் ஏட்ஸ்" என்ற பெயரில் தனது சொந்த தொழிலைத் தொடங்கினார்.
அரசியல் வாழ்க்கை
2003-2005 காலப்பகுதியில், வினோத் ரெட்டி, கூடூரில் உள்ள தேசிய மாணவர் ஒன்றியத்தின் (என்.எஸ்.யு.ஐ) தொகுதித் தலைவராக பணியாற்றினார். பின்னர் 2006 இல், நெல்லூர் நகரத்தின் இந்திய இளைஞர் காங்கிரஸ் கட்சியின்தொழிலாளர் குழு உறுப்பினராக பணியாற்றினார். 2009 இல், இவர் நெல்லூர் மாவட்ட காங்கிரஸ் கட்சியின் விளம்பரப் பிரிவின் தலைவராக இருந்தார். 2012 மற்றும் 2014 ஆம் ஆண்டுகளில் முறையே நெல்லூர் நகரம் மற்றும் நெல்லூர் மாவட்டத்தின் இந்திய இளைஞர் காங்கிரஸ் கட்சித் தலைவராக இருந்தார். 2015 ஆம் ஆண்டில், ஆந்திராவின் இந்திய தேசிய காங்கிரஸின் மாநில சமூக ஊடக ஒருங்கிணைப்பாளராகவும், 2016 ஆம் ஆண்டில், ஆந்திராவின் இந்திய இளைஞர் காங்கிரஸின் மாநில பொதுச் செயலாளராகவும் பணியாற்றினார்.
வெளி இணைப்புகள்
பகுப்பு: நெல்லூர் மாவட்ட நபர்கள் பகுப்பு: வாழும் நபர்கள் பகுப்பு: 1982 பிறப்புகள் பகுப்பு:1982 பிறப்புகள்
வடகிழக்கு மலை கட்டுவிரியன்
வடகிழக்கு மலை கட்டுவிரியன் என்பது (Bungarus bungaroides-பங்காரசு பங்காரோயிடிசு) எலாபிடே குடும்பத்தினைச் சார்ந்த ஒரு நச்சு பாம்பு சிற்றினமாகும்.
விளக்கம்
இது ஒரு மிதமான முதல் பெரிய அளவிலான கட்டுவிரியன் பாம்பு ஆகும். இதனைக் கீழ்க்கண்ட பண்புகள் அடிப்படையில் அடையாளம் காணலாம்.
பறவைகளின் ஈடன்
பறவைகளின் ஈடன் (Birds of Eden) என்பது உலகின் மிகப்பெரிய பறவைகள் சரணாலயமாகும். இது தென்னாப்பிரிக்காவின் மேற்கு கேப் பிளெட்டன்பெர்க் விரி குடாவுக்கு அருகிலுள்ள குர்லாண்ட் கிராமத்தில் அமைந்துள்ளது. இந்த சரணாலயத்தில் குவிமாடம் 2.3 ha பரப்பில் வலைகளால் பழங்குடி காடுகளில் கட்டப்பட்டுள்ளது. இது தரை மட்டத்திற்கு மேல் 55 m உயரமுடையது. சுமார் 1.2 km நடைபாதைகள், அவற்றில் 75% உயரமானவை. எனவே பார்வையாளர்கள் பறவைகளை அனைத்து மட்டங்களிலும் காண இயலும்.
வடகிழக்கு மலை கட்டுவிரியன்
பரவலும் வாழிடமும்
இந்தச் சிற்றினம் மியான்மர், இந்தியா (அசாம், கசார் மாவட்டம், சிக்கிம்), நேபாளம் மற்றும் வியட்நாம் ஆகிய நாடுகளில் 2040 மீட்டர் உயரத்தில் காணப்படுகிறது. இதே போல் திபெத்திலும் "செர்ரா புஞ்சி, காசி மலைகள், மேகாலயா, இந்தியா" என வகை இடம் கொடுக்கப்பட்டுள்ளது.
பறவைகளின் ஈடன்
தென்னாப்பிரிக்க விலங்கு சரணாலயம் கூட்டமைப்பில் (சாசா) உள்ள நான்கு சரணாலயங்களில் இந்த பறவைகள் சரணாலயமும் ஒன்று. இச்சரணாலயம் 2014இல் நான்கு முக்கியச் சுற்றுலா விருதுகளைப் பெற்றுள்ளது. நான்கு விருதுகள், 'வனவிலங்கு எதிர்கொள்ளல்’, ஸ்கால் சர்வதேச நிலையான சுற்றுலா விருது, உலக பொறுப்பு சுற்றுலா விருது மற்றும் உலகின் தங்க விருது ஆகியவற்றில் லிலிசெலா சுற்றுலா பார்வையாளர் அனுபவ விருது. 'சிறந்த விலங்கு நல முயற்சி' என்ற பிரிவில் பொறுப்புள்ள சுற்றுலா.
வடகிழக்கு மலை கட்டுவிரியன்
மேற்கோள்கள்
<references group="" responsive="1">
பறவைகளின் ஈடன்
வசதிகள்
இடது|thumb| மாஸ்ட்கள் மற்றும் கண்ணி 2.3 ha கூண்டு அடைப்பு 3.2 ha கம்பி வலையுடன் 28 பாய்மரத்தில் கம்பியின் உதவியால் கட்டப்பட்டுள்ளது. இந்த பிரதான கம்பியானது 2 and 34 m வரை நீளத்தில் வேறுபடுகின்றது.
வடகிழக்கு மலை கட்டுவிரியன்
மேற்கோள்கள்
பகுப்பு:இந்திய ஊர்வன
பறவைகளின் ஈடன்
வசதிகள்
பார்வையாளர்கள் சுமார் 1.2 km நடைபாதை வழியாகப் பறவைகளைக் காண வசதிகள் உள்ளன. இவற்றில் 75% பறவைகளின் அனைத்து பகுதிகளிலும் பறவைகளைப் பார்க்கும்படி உயர்த்தப்பட்டுள்ளன. பார்வையாளர்கள் இந்த வசதியை வழிகாட்டிகளின் உதவியுடனோ அல்லது தாமாகவோ பயன்படுத்தலாம்.
இந்த அடைப்பு பகுதியானது பூர்வீக காடுகளின் மீது கட்டப்பட்டுள்ளது. இதில் நீர்வீழ்ச்சியுடன் கூடிய இயற்கையாக அமைந்த பள்ளத்தாக்கு மற்றும் 200 இருக்கைகள் கொண்ட புறக்காட்சி மாடம் அமைந்துள்ளது.
விலங்குகள்
வலது|thumb| [[நீல மஞ்சள் ஐவண்ணக் கிளி|நீல மற்றும் மஞ்சள் மக்கா]] வலது|thumb| பறவை கூண்டு உள்ளே வலது|thumb| [[பூநாரை]] வலது|thumb| சேனல்-பில்ட் டக்கன் thumb| கறுப்பு மூடிய கோனூர் thumb| [[ஒண்சிவப்பு அரிவாள் மூக்கன்|இண்சிவப்பு அரிவாள் மூக்கன்]] 2014ஆம் ஆண்டில் இந்த சரணாலயத்தில் 200க்கும் மேற்பட்ட சிற்றினங்களைச் சார்ந்த சுமார் 3500 பறவைகள் வசித்து வந்தன.
வெளி இணைப்புகள்
பகுப்பு:Coordinates on Wikidata பகுப்பு:பறவைகள் காப்பகங்கள் பகுப்பு:தென்னாப்பிரிக்கா
ஹாம்ப்சையர் துடுப்பாட்ட அணி தலைவர்களின் பட்டியல்
பின்வரும் முதல்தர துடுப்பாட்டக்காரர்கள் ஹாம்ப்சையர் துடுப்பாட்ட அணியின் தலைவர்களாக இருந்தவர்களாவர்
வெளி இணைப்புகள்
*
நிலாவின் சோடிய வால்
நிலாவின் சோடிய வால் (Sodium tail of the moon) மனித கண்களால் கண்டறிய முடியாத அளவுக்கு மெல்லியதாக இருக்கிறது. பல்லாயிரக்கணக்கான கிலோமீட்டர் நீளமுள்ள இந்த வாலை 1998 ஆம் ஆண்டில் பாசுட்டன் பல்கலைக்கழக விஞ்ஞானிகள் குழு கண்டறிந்தார்கள். லியோனிட் விண்கல் பொழிவை உற்றுநோக்கி கவனித்ததன் விளைவாக இது கண்டுபிடிக்கப்பட்டது.
ஒளியணுக்களால் தூண்டப்பட்ட பரப்பு விடுகை, வெறிச்சோடி, சூரியக் காற்று உமிழ்வு, மற்றும் விண்கல் தாக்கங்கள் போன்ற காரணங்களால்  நிலா அதன் மேற்பரப்பில் இருந்து நுண்ணிய  தூசியாக அணுநிலை சோடியத்தை தொடர்ந்து வெளியிடுகிறது. சூரியனுக்கு அப்பால் தொலைவில் காணப்படும் சோடியம் அணுக்களை சூரிய கதிர்வீச்சு அழுத்தம் முடுக்கிவிடுவதால் சூரியனுக்கு எதிர்திசையில் நீளமான வால் ஒன்று உருவாகிறது.
சிறிய விண்கற்களின் தொடர்ச்சியான தாக்கங்கள் காரணங்களால் நிலாவிலிருந்து ஒரு நிலையான வால் அமைப்பை உருவாக்குகின்றன, ஆனால் லியோனிட்கள் அதை தீவிரப்படுத்தின. இதனால் பூமியிலிருந்து வழக்கத்தைப் போல இல்லாமல் கவனிக்க முடிந்தது.
மேற்கோள்கள்
.
பகுப்பு:நிலா சார்ந்த அறிவியல் பகுப்பு:சோடியம்
ஐராலா
ஐராலா மண்டலம், ஆந்திரப் பிரதேசத்தின் சித்தூர் மாவட்டத்திற்கு உட்பட்ட 66 மண்டலங்களில் ஒன்று.
சான்றுகள்
பகுப்பு:சித்தூர் மாவட்டம்
அபு சயாப்
அபு சயாப் (ஆங்கிலம்: Abu Sayyaf, அரபி: جماعة أبو سياف‎) என்பது ஆயுதம் தாங்கிய இஸ்லாமியத் தீவிரவாத அமைப்பு ஆகும். இவ்வமைப்பு பிலிப்பைன்ஸ் நாட்டில் செயல்படுகிறது. கடந்த 40 ஆண்டுகளாக பிலிப்பைன்ஸின் ஜோலோ மற்றும் பாஸிலான் பகுதிகளில் தீவிரமாகச் செயல்பட்டுவருகிறது. இக்குழுவின் நோக்கம் இப்பகுதிகளில் இஸ்லாமியக் கலிபா ஆட்சியை நிறுவுவதாகும். இவ்வியக்கத்தின் பெயரான அபு சயாப் அன்பது அரபி மொழிச் சொல்லாகும். இதற்கு வாள்வீரனின் தந்தை எனப் பொருள்.
பிலிப்பைன்ஸிலிருந்து தங்கள் பகுதியை பிரித்துத் தனி இஸ்லாமிய ஆட்சிப் பகுதியாக மாற்ற வேண்டும் என்பதற்காக இக்குழுவானது 1991 ஆம் ஆண்டிலிருந்து குண்டுவெடிப்பு, ஆட்கடத்தல், படுகொலை செய்தல், போதைப் பொருள் கடத்தல், கற்பழிப்பு, குழந்தைப் பாலியல் நடவடிக்கைகள் மற்றும் மிரட்டிப் பணம் பறித்தல் ஆகிய தீவிரவாதச் செயல்களைச் செய்துவருகிறது. பிலிப்பைன்ஸின் தெற்குப் பகுதியில் ஈரானிய பாணியிலான இஸ்லாமிய ஆட்சியை நிறுவ வேண்டும் எனபது இதன் நோக்கமாகும். இவ்வியக்கம் தனது தீவிரவாதச் செயல்களுக்கு அதிநவீன ஆயுதங்களையும், நவீன வெடி பொருட்களையும் பயன்படுத்துகிறது.
தடை
இக்குழுவின் தீவிரவாதச் செயல்களுக்காக அமெரிக்கா இக்குழுவை தீவிரவாதக் குழு என அறிவித்து இதை தடை செய்துள்ளது. 2002 ஆம் ஆண்டில் அமெரிக்காவின் தீவிரவாதத்திற்கு எதிரான போரில் அமெரிக்கா இக்குழுவினரையும் தாக்கியது அதில் இக்குழுவினரின் முக்கிய தலைவர்கள் அமெரிக்காவின் சி.ஐ.ஏவால் கொல்லப்பட்டனர். and and and
மேற்கோள்கள்
பகுப்பு:புரட்சி இயக்கங்கள் பகுப்பு:தீவிரவாத அமைப்பு என குறிப்பிடப்பட்டவை பகுப்பு:இசுலாமும் வன்முறையும் பகுப்பு:பிலிப்பீன்சு
திராஷ்டி தமி
திராஷ்டி தமி (ध्राश्ती धमि) ஒரு விளம்பர நடிகை மற்றும் தொலைகாட்சி நடிகை ஆவர். இவர் 2007ம் ஆண்டு தில் மில் கயே (Dill Mill Gayye) என்ற தொலைகாட்சித் தொடரில் அறிமுகமானார். அதைத் தொடர்ந்து கீத் (Geet) என்ற தொடரில் நடித்தார்’ அந்த தொடரின் மூலம் இவர் எல்லோருக்கும் பரிச்சியமான நடிகையானார்.
தற்பொழுது கலர்ஸ் (Colors) தொலைகாட்சியில் மதுபாலா - கொஞ்சம் இஷ்டம் கொஞ்சம் கஷ்டம் என்ற தொடரில் மதுபாலா என்ற வேடத்தில் நடிக்கின்றார். இவர் 2012ம் ஆண்டு ’அழகான கண்கள் உள்ள ஆசியா பெண்கள்’ என்ற போட்டியில் 12வது இடத்தில வந்தார். இவர் பல நடன நிகழ்ச்சிகளிலும் பங்கு பெற்றார்.
வெளி இணைப்புகள்
பகுப்பு:வாழும் நபர்கள் பகுப்பு:இந்தியத் தொலைக்காட்சி நடிகைகள் பகுப்பு:இந்திய நடிகைகள் பகுப்பு:1985 பிறப்புகள்
அரு. சு. ஜீவானந்தன்
'''அரு. சு. ஜீவானந்தன்''' (பிறப்பு: செப்டம்பர் 30  1951) மலேசியாவில் எழுத்தாளர்களுள் ஒருவராவராவார். தோட்ட மேலாளராளரான இவர் அகம் எனும் இயக்கத்தைத் தோற்றுவித்தவர்களில் ஒருவரும்கூட.
எழுத்துத் துறை ஈடுபாடு
1970 ஆண்டு முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், திறனாய்வுக் கட்டுரைகள் எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
பரிசில்களும், விருதுகளும்
தமிழ் நேசன் தங்கப் பதக்கப் பரிசு
உசாத்துணை
பகுப்பு:மலேசியத் தமிழ் எழுத்தாளர்கள் பகுப்பு:1951 பிறப்புகள்
இரண்டாம் அர்பன் (திருத்தந்தை)
முத்திப்பேறு பெற்ற திருத்தந்தை இரண்டாம் அர்பன் (சுமார். 1042 – 29 ஜூலை 1099), இயர்பெயர் ஓத்தோ தே லகேரி, என்பவர் கத்தோலிக்க திருச்சபையின் திருத்தந்தையாக 12 மார்ச் 1088 முதல் 29 சூலை 1099 அன்று தனது இறப்பு வரை இருந்தவர் ஆவார். இவர் முதலாம் சிலுவைப் போரை (1096–1099) துவங்கியதற்காகவும் திருப்பீட ஆட்சித்துறைகளை (Roman Curia) திருச்சபையை செவ்வனே நடத்த ஒரு அரசு அவையைப்போல அமைத்ததர்க்காகவும் அறியப்படுகின்றார்.
ஏழாம் கிரகோரி கி.பி 1080இல் இவரை ஓஸ்தியாநகரின் கர்தினால் ஆயராக நியமித்தார். இவர் கி.பி. 1084 இல் ஜெர்மனியில் திருத்தந்தையின் தூதுவராக பணியாற்றிய போது, ஏழாம் கிரகோரியின் மாற்றங்களுக்கு ஆதரவு தந்து அவற்றை முனைப்புடன் செயல் படுத்தினார். ஏழாம் கிரகோரியின் இறப்புக்குப் பின் மூன்றாம் விக்டர் திருத்தந்தையாக தேர்ந்தெடுக்கப்பட்டார். ஆனால் அவர் சிறிது காலமே திருச்சபையினை ஆண்டார். அவரின் இறப்புக்குப்பின் இரண்டாம் அர்பன் திருத்தந்தையாக தேர்ந்தெடுக்கப்பட்டார்.
இவரின் ஆட்சியின் போது எதிர்-திருத்தந்தை மூன்றாம் கிளமண்ட் இருந்தார். இவர் பல சங்கங்களைக்கூட்டி ஆயர்களை நியமிப்பதில் திருத்தந்தைக்கு இருக்கும் அதிகாரம், குருக்களின் கற்பு நிலை, திருச்சபையின் திருவருட்சாதனங்களை காசுக்கு விற்பதை எதிர்த்தும் பல அறிக்கைகளை வெளியிட்டார்.
வெளி இணைப்புகள்
பகுப்பு:1099 இறப்புகள் பகுப்பு:அருளாளர் பட்டம் பெற்றவர்கள் பகுப்பு:இத்தாலிய திருத்தந்தையர்கள் பகுப்பு:பிரெஞ்சு திருத்தந்தையர்கள் பகுப்பு:1042 பிறப்புகள்
வரி மார்பு சிலந்திப்பிடிப்பான்
வரி மார்பு சிலந்திப்பிடிப்பான் (Streaky-breasted spiderhunter)(அராக்னோதெரா அபினிசு) என்பது நெக்டரினிடே குடும்பத்தில் உள்ள ஒரு வகை பறவை சிற்றினமாகும். இது சாவகம் மற்றும் பாலி தீவுகளில் காணப்படுகிறது. இதன் இயற்கை வாழிடங்கள் மிதவெப்பமண்டல அல்லது வெப்பமண்டல ஈரமான தாழ் நில காடு மற்றும் மிதவெப்பமண்டல அல்லது வெப்பமண்டல ஈரமான மான்ட்டேன் காடுகள் ஆகும். இது சில சமயங்களில் சாம்பல்-மார்பக சிலத்திப்பிடிப்பானாக கருதப்படுகிறது.
மேற்கோள்கள்
பகுப்பு:சிலந்திபிடிப்பான்கள்
செயா செட்லி
thumb| மே 2008 இல் செயா செட்லி மாணவர்களிடம் உரையாற்றுகிறார் செயா செட்லி (Jaya Jaitly) (பிறப்பு 14 சூன் 1942) ஒரு இந்திய அரசியல்வாதியும், முன்னாள் சமதா கட்சியின் தலைவரும், ஒரு ஆர்வலரும், எழுத்தாளரும், இந்திய கைவினைப் பொருட்கள் கண்காணிப்பாளரும் ஆவார். 2002இல் நடந்த 'வெஸ்ட் எண்ட் நடவடிக்கை' சர்ச்சை காரணமாக இவர் கட்சியின் தலைவர் பதவியில் இருந்து விலகினார் 'வெஸ்ட் எண்ட் நடவடிக்கை'யின் ஒரு பகுதியாக கையூட்டு வழக்கில் தனது பங்குக்காக 2020ஆம் ஆண்டில் இவருக்கு 4 ஆண்டுகள் சிறைத்தண்டனை விதிக்கப்பட்டது.
சுயசரிதை
செயா செட்லி 14 சூன் 1942 அன்று சிம்லாவில் பிறந்தார். இவரது தந்தை கேரளாவைச் சேர்ந்த கே. கே. சேத்தூர், யப்பானுக்கான முதல் இந்திய தூதராவார். செயா தனது தந்தையுடன் சப்பான், மியான்மருக்குச் சென்றிருந்தார். இவரது பதின்மூன்று வயதில் இவரது தந்தை இறந்தார். இவரும் இவரது தாயும் தில்லிக்குத் திரும்பினர். அங்கு இவர் தனது பள்ளிப்படிப்பை முடித்தார். பின்னர், அமெரிக்காவின் சுமித் கல்லூரியில் படிக்க உதவித்தொகை பெற்றார். கல்லூரியில் அசோக் செட்லி என்பவரைச் சந்தித்து 1965இல் திருமணம் செய்து கொண்டனர். இவர்களுக்கு அக்சய், அதிதி (பின்னர் கிரிக்கெட் வீரர் அஜய் ஜடேஜாவை மணந்தார்) என்ற இரண்டு குழந்தைகள் பிறந்தனர்.
அரசியல் வாழ்க்கை
அரசியல்வாதியான ஜார்ஜ் பெர்னாண்டஸிடம் தனது கணவர் வேலை செய்யத் தொடங்கியபோது அவரைச் சந்தித்தார். பெர்னாண்டஸின் வேண்டுகோளின் பேரில், இவர் சோசலிச தொழிற்சங்கத்தில் சேர்ந்தார். 1984 சீக்கிய கலவரத்திற்குப் பிறகு, இவர் அரசியலில் தீவிரமாக இருந்தார். இவர் பெர்னாண்டஸ், மது லிமாயி ஆகிய இருவரையும் வழிகாட்டிகளாகக் குறிப்பிட்டார். அதே ஆண்டில், இவர் ஜனதா கட்சியில் சேர்ந்தார். பின்னர் கட்சி பிரிந்து ஜனதா தளத்தை உருவாக்கியது, பின்னர், இவரும் பெர்னாண்டஸும் சமதா கட்சியை உருவாக்கினர். இவரும் இவரது கணவர் அசோக்கும் பின்னர் விவாகரத்து பெற்றனர். அரசியலில் தனது தீவிர பங்கு முக்கிய காரணம் என்று இவர் கூறுகிறார். 25 ஆண்டுகளுக்கும் மேலாக, பெர்னாண்டஸ் இவருடைய கூட்டாளியாக இருந்து வருகிறார்.
வெஸ்ட் எண்ட் நடவடிக்கை
தெகல்காவின் ஊழல் 'வெஸ்ட் எண்ட் நடவடிக்கை' வெடித்த பிறகு, இவர் இரண்டு லட்சம் ரூபாய் கையூட்டு வாங்கியதாக குற்றம் சாட்டப்பட்டார். சில நாட்களுக்குப் பிறகு 2002இல் கட்சித் தலைவர் பதவியில் இருந்து விலகினார். 2012ஆம் ஆண்டில், தன்னை எதிர்த்த பெர்னாண்டஸின் உறவினர்களுக்கு எதிராக உயர் நீதிமன்றத்தில் மனு செய்த பிறகு, ஆல்சைமர் நோயால் பாதிக்கப்பட்ட பெர்னாண்டஸைப் பார்க்க இவர் அனுமதிக்கப்பட்டார். 2020இல், அடல் பிகாரி வாச்பாயின் அரசாங்கத்தை சங்கடப்படுத்திய பாதுகாப்பு ஒப்பந்த கையூட்டு வழக்கில் இவரது பங்கிற்காக 4 ஆண்டுகள் சிறைத்தண்டனை விதிக்கப்பட்டது. மேலும் இது இவரது பதவி விலகலுக்கும் வழிவகுத்தது.
பணிகள்
செயா இந்தியாவின் கலை மற்றும் கைவினை குடிசைத் தொழில்களை ஊக்குவிப்பவராகவும் அதில் நிபுணராகவும் இருந்தார். 1986 ஆம் ஆண்டில் 'தஸ்த்கரி ஹாத் சமிதி' (கலை & கைவினை சந்தை) இவரால் நிறுவப்பட்டது, பாரம்பரிய இந்திய கைவினைஞர்களின் கிராமப்புற கைவினைஞர்கள் பல புதுமையான உத்திகள் மூலம் சந்தையில் நம்பிக்கையைப் பெற உதவுகிறது. இவரது பணி இந்தியா, பாக்கித்தான், வியட்நாம், ஆப்பிரிக்கா, ஆசியா போன்ற நாடுகளின் கைவினைஞர்களை ஒன்றிணைக்கிறது. மேலும், உலகெங்கிலும் உள்ள கைவினை பயிற்சியாளர்களை ஒன்றிணைத்து தங்கள் திறமைகளை பகிர்ந்து கொள்ளவும் திறனை வளர்க்கவும் இந்திய அரசால் தூதரகத்தில் ஒரு கருவியாக எடுத்துக்கொள்ளப்பட்டது.
மேற்கோள்கள்
பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:1942 பிறப்புகள் பகுப்பு:வாழும் நபர்கள்
பௌளி
பௌளி பதினைந்தாவது மேளகர்த்தா இராகமும், "அக்னி" என்று அழைக்கப்படும் மூன்றாவது சக்கரத்தின் மூன்றாவது இராகமுமாகிய மாயாமாளவகௌளையின் ஜன்னிய இராகம் ஆகும்.
இலக்கணம்
thumb|right|250px|பௌளி ஆரோகணச் சுரங்கள் C யிலிருந்து தொடக்கம் thumb|right|250px|பௌளி அவரோகணச் சுரங்கள் C யிலிருந்து தொடக்கம்
இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 5 சுரங்களும் அவரோகணத்தில் 6 சுரங்களும் உள்ளன. இதனால் இதை "ஔடவ சாடவ" இராகம் என்பர்.
மேற்கோள்கள்
பகுப்பு:மாயாமாளவகௌளையின் ஜன்னிய இராகங்கள்
வேலூர் (நாமக்கல்)
வேலூர், இந்தியாவின் தமிழ்நாடு மாநிலத்தில் நாமக்கல் மாவட்டம், பரமத்தி-வேலூர் வட்டத்தின் நிர்வாகத் தலைமையிடமும், பேரூராட்சியும் ஆகும், பேரூராட்சி தலைவர் லக்ஷ்மி முரளி B.A. இப்பேரூராட்சி பகுதியில் வாழை, வெற்றிலை, கோரை போன்ற பயிர்கள் அதிக அளவில் பயிரிடப்படுகிறது. ஜேடார்பாளையம் தடுப்பணை 20 கிலோ மீட்டர் தொலைவில் உள்ளது.
அமைவிடம்
வேலூர் பேரூராட்சியானது கரூர் - நாமக்கல் தேசிய நெடுஞ்சாலை எண் 37-இல் காவேரி ஆற்றின் வடகரையில் உள்ளது. இதனருகே அமைந்த தொடருந்து நிலையம் 8 கிமீ தொலைவில் உள்ள புகலூரில் உள்ளது. இப்பேரூராட்சிக்கு கிழக்கில் மோகனூர் 16 கிமீ; மேற்கில் கபிலர்மலை 13 கிமீ; தெற்கில் கரூர் 22 கிமீ தொலைவில் உள்ளது.
பேரூராட்சியின் அமைப்பு
15 சகிமீ பரப்பும், 18  பேரூராட்சி மன்ற   உறுப்பினர்களையும், 35 தெருக்களையும் கொண்ட இப்பேரூராட்சி பரமத்தி-வேலூர்   (சட்டமன்றத் தொகுதி)க்கும், நாமக்கல் மக்களவைத் தொகுதிக்கும் உட்பட்டது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3,353 வீடுகளும், 11,986 மக்கள்தொகையும் கொண்டது.
மேற்கோள்கள்
பகுப்பு:நாமக்கல் மாவட்டத்தில் உள்ள பேரூராட்சிகள்
சிவப்பு சொர்க்கப் பறவை
சிவப்பு சொர்க்கப் பறவை (red bird-of-paradise, Paradisaea rubra) சந்திரவாசி குடும்பத்தைச் சேர்ந்த சொர்க்கப் பறவையாகும்.
விபரம்
இப்பறவை பெரியதும், 33 செ.மி நீளமுடைதும், பழுப்பும் மஞ்சளுடன் அடர் பழுப்பு கண் மணியைக் கொண்டு, சாம்பல் நிறக் கால்களையும் மஞ்சள் நிற அலகையும் உடையது. ஆண் மரகதபச்சை முகத்தையும், நீண்ட கருப்புக் கால்களையும், திருகிய வடிவ கம்பி போன்ற வாலையும் உடையது.
வெளி இணைப்புகள்
பகுப்பு:சந்திரவாசிகள்
அனைத்துலக அருங்காட்சியகங்கள் மன்றத்தின் கருத்துரு குறிப்பு மாதிரி
அனைத்துலக அருங்காட்சியகங்கள் மன்றத்தின் கருத்துரு குறிப்பு மாதிரி (CIDOC Conceptual Reference Model - சீ.ஆர்.எம்) என்பது பண்பாட்டு மரபுரிமை மற்றும் அருங்காட்சியகவியலில் பயன்படுத்தப்படும் கருத்துருக்களுக்கான (Concepts) ஒரு மெய்ப்பொருளியம் ஆகும். இது பண்பாட்டு மரபுரிமை தொடர்பான தகவல்களை கட்டுப்பாடான வழியில் உருவாக்குவதற்கும், பகிர்வதற்கும் பயன்படும் ஒர் அனைத்துலகச் சீர்தரம் (ISO 21127:2014) ஆகும். காட்சிக்கூடங்கள், நூலகங்கள், ஆவணகங்கள், அருங்காட்சியகங்கள் (Galleries, libraries, archives, museums (GLAMs)) மற்றும் இதர பண்பாட்டு நிறுவனங்கள் இந்த குறிப்பு மாதிரியைப் பயன்படுத்த ஊக்கிவிக்கப்படுகின்றன.
சீர்.ஆர்.எம் குறிப்பு மாதிரி உருபொருள்-உறவு மாதிரி வகையைச் சார்ந்தது ஆகும். அது உருபொருள் வகைகளையும் (Entity Types) அவற்று இடையேயான உறவுகளையும் (Relationship or Properties) வரையறை செய்கிறது. அனைத்து சீர்.ஆர்.எம் உருபொருட்களும் இரண்டு வகையாகப் பிரிக்கப்படுகின்றன: நிலையானவை (Persistent), காலச்சார்புடையவை (Temporal). பொருட்கள், கருத்துருக்கள், நபர்கள், அமைப்புகள் நிலையானவை. நிகழ்வுகளும் செயற்பாடுகளும் காலச்சார்புடையவை.
சீ.ஆர்.எம் நிகழ்வுகளை (Temporal Entities) அடிப்படையாகக் கொண்டது. இந்த நிகழ்வுகள் ஒரு குறிப்பிட்ட இடத்தில் நடக்கின்றன (occur at). குறிப்பிட்ட கால ஓட்டத்தில் நிகழ்கின்றன (within). நிகழ்வுகளை பெளதீகப் பொருட்களும் (Physical Entities) கருத்துருப் பொருட்களும் (Conceptual Objects) பாதிக்கின்றன (affect). நபர்கள் (Actors) நிகழ்வுகளில் பங்குபெறுகிறார்கள் (participate in). மேலும் எல்லாக் கருத்துருக்களும், உண்மையான உலகின் எல்லாப் பொருட்களும் "appellations" எனப்படும் பெயர்களால் அடையாளப்படுத்தப்படுகின்றன. வகைகளை (Types) ஐ பயன்படுத்தி தகவல்களை வகைப்படுத்த (classify) அல்லது ஒழுங்குபடுத்த (structure) முடியும்.
மென்பொருட்கள்
ஆர்ச்சசு (Arches) என்ற கட்டற்ற மென்பொருள் இந்தக் குறிப்பு மாதிரியை அடிப்படையாக் கொண்டு, இதற்கு ஆதரவு தரும் வண்ணம் வடிவமைக்கப்பட்டது ஆகும்.
வெளி இணைப்புகள்
பகுப்பு:பண்பாட்டு மரபுரிமை பகுப்பு:மீதரவுச் சீர்தரங்கள்
தீராத விளையாட்டுப் பிள்ளை (திரைப்படம்)
தீராத விளையாட்டுப் பிள்ளை 2010 ஆம் ஆண்டு வெளிவந்த காதல் நகைச்சுவைத் திரைப்படம் ஆகும். இதனை கிருஷ்ணமூர்த்தி எழுதி இயக்கினார். விக்ரம் கிருஷ்ணா தயாரித்தார். விஷால் கிருஷ்ணா மற்றும் நீது சந்த்ரா, தனுஸ்ரீ தத்தா, சாரா-ஜேன் டயஸ் மற்றும் சந்தானம், சத்யன், மயில்சாமி, மற்றும் டி.எஸ்.பி.கே.மௌலி ஆகியோர் இந்த படத்தில் நடித்திருந்தனர். இதில் சிநேகா மற்றும் மல்லிகா கபூர் ஆகியோர் சிறப்புத்தோற்றங்களில் நடித்தனர். மேலும் பிரகாஷ் ராஜ் கௌரவ கதாபாத்திரத்தில் நடித்தார்.
கலப்பமைப்பு
புள்ளியியலில், கலப்பமைப்பைக் (mixture model) கொண்டு கொத்தாக்கத்தைப் (clustering) புரியலாம். இங்கு இயல்நிலைப் பரவல் பயன்படுத்தப்பட்டது. இவ்வாறு, துணைமாறியை சாராத அமைப்பில், டிரிச்லே பரவலையும் பயன்படுத்தலாம். அப்பொழுது என்ற அமைப்பில் கொத்தாக்கத்தைப் புரியலாம்.
இவற்றையும் பார்க்கவும்
பகுப்பு:புள்ளியியல்
திருகோணமலை புனித சூசையப்பர் கல்லூரி
புனித சூசையப்பர் கல்லூரி இலங்கை நாட்டின் திருகோணமலை மாவட்டத்திலுள்ள புகழ்மிக்க கல்லூரிகளுள் ஒன்றாகும். 1867ஆம் ஆண்டு மார்ச்சு மாதம் 19ஆம் திகதி ஆரம்பிக்கப்பட்ட இக் கல்லூரி 144 வருடங்களாக செயல்பட்டு வருகின்றது. ஆண்கள் பாடசாலையாக விளங்கும் இது தேசிய பாடசாலையாகவும், விளையாட்டுப் பாடசாலையாகவும் விளங்குகின்றது. இலங்கை பாடசாலைகளுக்கு இடையிலான உதை பந்தாட்டப் போட்டிகளில் பல்வேறு சாதனைகளை தனக்கென பதிந்து கொண்டுள்ளது.
வெளி இணைப்புகள்
பகுப்பு:திருகோணமலை மாவட்டப் பாடசாலைகள்
அலோர் காஜா தமிழ்ப்பள்ளி
அலோர் காஜா தமிழ்ப்பள்ளி மலேசியா, மலாக்கா மாநிலத்தில் அலோர் காஜா நகரில் அமைந்துள்ளது. மலேசியத் தமிழறிஞர் மா.கு.மாணிக்கம் கால் பதித்த தமிழ்ப்பள்ளி எனும் பெருமை இப்பள்ளிக்கு உண்டு.
இப்பள்ளி மலாக்கா மாநிலத்தில் அதிக செலவில் கட்டப் பட்ட தமிழ்ப்பள்ளி ஆகும். இப்பள்ளி 2010 ஆம் ஆண்டு யு.பி.எஸ்.ஆர் தேர்வில் 55.2 விழுக்காடு தேர்ச்சி பெற்றது.
வரலாறு
1949 ஆம் ஆண்டு அலோர் காஜாவில் தமிழ்ப்பள்ளி ஒன்றை அமைப்பதற்கான முயற்சி தொடங்கப் பட்டது. கிளாமாக் தோட்ட நிர்வாகி W.R. மில்லர் என்பவரின் தலைமையில் வி.எஸ்.ராமன், சி.எம்.சேத், எஸ்.சண்முகம், பி.கே.முனியாண்டி, எஸ்.சிதம்பரம், என்.எஸ்.தாவுது, ராஜு ஆகியோர் கொண்ட குழு ஒன்று இந்த நோக்கத்திற்காக அமைக்கப் பட்டது.
மாவட்டத்தில் உள்ள தோட்ட நிர்வாகிகள், பொதுமக்கள் ஆகியோரின் நிதியுதவியுடன் அரசாங்கம் 30 ஆண்டு காலத் தவணையில் இரண்டு ஏக்கர் நிலத்தை வழங்கியது. கட்டட வேலைகள் 6.8.1949-இல் தொடங்கின.
மலாக்கா மாநிலத் தொழிலாளர் துணை ஆணையர் தி கிப்சன் என்பவர் அடிக்கல் நாட்டினார். 1950-இல் நான்கு வகுப்பறைகளும் ஓர் அலுவலகமும் கொண்ட கட்டடம் கட்டி முடிக்கப் பட்டது.
மா.கு.மாணிக்கம்
1950 மே மாதம் 4 ஆம் தேதி 90 மாணவர்களுடன் அலோர் காஜா தமிழ்ப் பள்ளி செயல்படத் தொடங்கியது. மா.கு.மாணிக்கம், வி.ஏ.தண்டாயுதபாணி ஆகியோர் ஆசிரியர்களாகப் பணியாற்றினர். மாணவர்களின் எண்ணிக்கை உயர்ந்தது. 1959-இல் மேலும் இரண்டு வகுப்பறைகளை மாநிலக் கல்வி இலாகா அமைத்துத் தந்தது.
மாணவர் எண்ணிக்கை மேலும் உயர்ந்தது. வகுப்பறை பற்றாக்குறையால் மாலை நேர வகுப்புகள் நடத்தப் பட்டன. பின்னர் 1969-இல் கல்வி இலாகா மேலும் இரண்டு வகுப்பறைகள், ஓர் ஆசிரியர் அறை, ஓர் அலுவலகம், சிற்றுண்டிச்சாலை மற்றும் கழிவறை ஆகியவற்றை அமைத்துத் தந்தது.
கே.கண்ணன்
1987-இல் தலைமையாசிரியர் பொறுப்பினை கே.கண்ணன் ஏற்றார். அவரது முயற்சியில் மாணவர் எண்ணிக்கை 1989-இல் 355 ஆகவும் 1993-இல் 455 ஆகவும் உயர்ந்தது.
1980 ஆம் ஆண்டில் 18 ஆசிரியர்கள் பணிபுரிந்தனர். இந்த எண்ணிக்கை 1993-இல் 22 ஆக உயர்ந்தது. வகுப்பறை பற்றாக்குறையினை நிவர்த்தி செய்ய 38,000 ரிங்கிட் செலவில் மூன்று வகுப்பறைகளை, கூட்டுப் பணி திட்டத்தின் வழி கட்டி முடித்தார் கே.கண்ணன். 1955-இல் பெற்றோர் ஆசிரியர் சங்கத்தின் உதவியுடன் மேலும் மூன்று வகுப்பறைகளையும் ஒரு கிடங்கினையும் அமைப்பதில் வெற்றி கண்டார்.
டத்தோ என்.அருணாசலம்
இந்த நிலையில் அலோர் காஜா தமிழ்ப் பள்ளி 481 மாணவர்களைக் கொண்டு மலாக்கா மாநிலத்தில் அதிக எண்ணிக்கையிலான மாணவர்களைக் கொண்ட தமிழ்ப் பள்ளி என்ற நிலையைப் பெற்றது.
கே.கண்ணன் தலைமையாசிரியராக இருந்த காலத்தில் அப்போதைய மாநில ம.இ.கா தலைவரும் பள்ளி நிர்வாகத் தலைவருமாக டத்தோ என்.அருணாசலம் இருந்தார். அவருடைய ஒத்துழைப்புடன் காலாவதியான பள்ளியின் நில உரிமம் புதுப்பிக்கப் பட்டது. அத்துடன் அலோர் காஜா தமிழ்ப் பள்ளி ஒரு புதிய பெரிய பள்ளியாக அமைக்கும் முயற்சிகளும் தொடங்கப் பட்டன.
டத்தோ இராகவன்
இதன் பின் அப்போதைய மாநில ம.இ.கா தலைவரும் பள்ளியின் வாரியத் தலைவருமான டத்தோ ஆர். இராகவன், அலோர் காஜா தமிழ்ப் பள்ளியின் நிலையை ம.இ.கா. தேசியத் தலைவர் டத்தோ ஸ்ரீ ச. சாமிவேலு அவர்களின் கவனத்திற்கு கொண்டு சென்றார். டத்தோ ஸ்ரீ சாமிவேலு, அரசாங்கத்திடம் இருந்து 14 இலட்சம் ரிங்கிட் பெற்றுத் தந்தார். 2010 டிசம்பர் 7 ஆம் தேதி புதிய நான்கு மாடிக்கட்டடம் திறப்பு விழா கண்டது.
2011-இல் இப்பள்ளியில் அரசாங்கப் பாலர் பள்ளி தொடங்கப் பட்டது. அலோர் காஜா தமிழ்ப் பள்ளியில் தற்சமயம் 28 ஆசிரியர்களும் 439 மாணவர்களும் உள்ளனர்.
பொது
மலேசிய நாட்டின் சிறந்த பள்ளிகளில் ஒன்றாக அலோர் காஜா தமிழ்ப் பள்ளி வெற்றி நடை போட்டு வருகின்றது. ஆசிரியர்களும் அர்ப்பண உணர்வுடன் உழைத்து வருகின்றனர்.
மேற்கோள்கள்
பகுப்பு:மலேசியத் தமிழ்ப் பள்ளிகள் பகுப்பு:மலாக்கா மாநிலத்தின் தமிழ்ப்பள்ளிகள்
கென்னத் கவுண்டா
கென்னத் கவுண்டா (Kenneth David Kaunda, 28 ஏப்ரல் 1924 – 17 சூன் 2021), சாம்பியாவின் அரசியல்வாதி ஆவார். இவர் அந்நாட்டின் முதலாவது அரசுத்தலைவராக 1964 முதல் 1991 வரை பதவியில் இருந்தார். பிரித்தானிய ஆட்சியில் இருந்து விடுதலை பெறுவதற்கான போராட்டத்தில் முன்னணிப் பங்கு வகித்தவர். சாம்பிய ஆப்பிரிக்கத் தேசியக் காங்கிரசுத் தலைவர் ஹரி இங்கும்புலாவுடன் முரண்பட்டு, அக்கட்சியில் இருந்து விலகி ஐக்கிய தேசிய விடுதலைக் கட்சியை ஆரம்பித்தார். விடுதலை பெற்ற சாம்பியாவின் முதலாவது தலைவரும் இவரே.
இசுக்காட்லாந்துத் திருச்சபையால் புனிதப்பணியில் சார்த்தப்பட்ட  சமயப் பரப்பாளருக்கு பிறந்த எட்டு குழந்தைகளில் ஒருவராவார். இவரும் தமது தந்தையின் வழியிலேயே ஆசிரியராக உருவானார்.
1968ஆம் ஆண்டிலிருந்து ஐக்கிய தேசிய விடுதலைக் கட்சியைத் தவிர அனைத்து அரசியல் கட்சிகளையும் தடை செய்தார். அதே நேரம் முக்கிய பன்னாட்டு நிறுவனங்களின் பெரும்பான்மை பங்குகளை அரசுடமையாக்கினார். 1973ஆம் ஆண்டில் நேர்ந்த எண்ணெய் நெருக்கடியும் ஏற்றுமதி இறக்கமும் சாம்பியாவின் பொருளாதாரத்தை நெருக்கடியில் ஆழ்த்தியது. இதனால் தாமியற்றிய விதிகளை மாற்ற கவுண்டாவிற்கு பன்னாட்டு அழுத்தம் எழுந்தது. 1991இல் பல-கட்சி தேர்தல்கள் நடந்தன; இதில் பல-கட்சி மக்களாட்சிக்கான இயக்கத்தின் தலைவர் பிரெடிரெக் சிலுபா கவுண்டாவை தோற்கடித்தார். 1999இல் இவரது சாம்பியக் குடியுரிமை விலக்கிக் கொள்ளப்பட்டது; ஆனால் அடுத்த ஆண்டே இந்த முடிவு திரும்பப் பெறபட்டது.
வெளியிணைப்புகள்
பகுப்பு:சாம்பியாவின் குடியரசுத் தலைவர்கள் பகுப்பு:1924 பிறப்புகள் பகுப்பு:2021 இறப்புகள்
நீலகிரி மக்களவைத் தொகுதி
நீலகிரி மக்களவைத் தொகுதி (Nilgiris Lok Sabha constituency), தமிழ்நாட்டின், 39 மக்களவைத் தொகுதிகளுள், 19வது தொகுதி ஆகும். இத்தொகுதியானது, பட்டியல் சாதியினர் மற்றும் பட்டியல் பழங்குடியினருக்காக ஒதுக்கப்பட்ட, ஒரு தனித்தொகுதி ஆகும்.
ஆற்பாக்கம் ஊராட்சி
ஆற்பாக்கம் ஊராட்சி (Arpaakkam Gram Panchayat), தமிழ்நாட்டின் காஞ்சிபுரம் மாவட்டத்தில் உள்ள காஞ்சிபுரம் வட்டாரத்தில் அமைந்துள்ளது. இந்த ஊராட்சி, உத்திரமேரூர் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2973 ஆகும். இவர்களில் பெண்கள் 1482 பேரும் ஆண்கள் 1491 பேரும் உள்ளனர்.
நீலகிரி மக்களவைத் தொகுதி
தொகுதி மறுசீரமைப்பு
தொகுதி மறுசீரமைப்புக்கு முன்பு, மேட்டுப்பாளையம், அவினாசி (தனி), தொண்டாமுத்தூர், குன்னூர் (தனி), உதகமண்டலம், கூடலூர் ஆகிய சட்டமன்றத் தொகுதிகள் இருந்தன. தொகுதி மறுசீரமைப்புக்கு பின்பு, பொதுத்தொகுதியாக இருந்த நீலகிரி தனி தொகுதியாக மாற்றப்பட்டது.
சட்டமன்ற தொகுதிகள்
இம்மக்களவைத் தொகுதியில் மொத்தம் 6 சட்டமன்ற தொகுதிகள் அடங்கியுள்ளன. அவைகள்:
முக்கிய வேட்பாளர்கள்
இரா. பிரபு (காங்கிரசு) - 4,94,121.
ஆற்பாக்கம் ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:காஞ்சிபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நீலகிரி மக்களவைத் தொகுதி
முக்கிய வேட்பாளர்கள்
மாஸ்டர் மதன் (பாஜக) - 2,57,619.
வாக்குகள் வித்தியாசம் - 2,36,502
15 ஆவது மக்களவைத் தேர்தல் (2009)
14 வேட்பாளர்கள் போட்டியிட்டதில், திமுகவின் ஆ. இராசா, மதிமுகவின் சி. கிருட்டிணனை 86,021 வாக்குகள் வேறுபாட்டில் வென்றார்.
முக்கிய வேட்பாளர்கள்
இத்தேர்தலில், 4 வேட்பாளர்கள் கட்சி சார்பாகவும் மற்றும் 6 வேட்பாளர்கள் சுயேட்சையாகவும் என மொத்தம் 10 வேட்பாளர்கள் போட்டியிட்டனர். இதில் திமுக வேட்பாளர் ஆ. ராசா, அதிமுக வேட்பாளரான, தியாகராஜனை 2,05,823 வாக்குகள் வேறுபாட்டில் வென்றார்.
இலைப்பூச்சி
இலைப்பூச்சி (leaf insect) என்பது பிலிடே (Phylliidae) குடும்பத்தைச் சேர்ந்த பூச்சி இனமாகும். நடக்கும் இலை எனவும் அழைக்கப்படும் இது முழு விலங்கு இராச்சியத்திலும் குறிப்பிடத்தக்க மிமிக்ரே இனங்களைக் கொண்டுள்ளது. இவை தென் ஆசியா தொடங்கி தென்கிழக்காசியா, அவுத்திரேலியா வரை காணப்படுகின்றது. தற்போது, இக்குழுவில் குறிப்பிடத்தக்க வகை பொதுவாக இல்லை. சில மூலங்கள் பிலிடே குடும்பத்தை, அது சில வேறுபட்ட குடும்பங்களைக் கொண்டிருப்பதாக கருதப்படுவதால் பெரிய குழுமமாகக் கருதுகின்றன.
வெளி இணைப்பு
பகுப்பு:பூச்சிகள்
ஹவ் லைப் இமிடேட் செஸ்
ஹவ் லைப் இமிடேட் செஸ் என்ற புத்தகம் முன்னாள் உலக சதுரங்க வாகையாளர் கேரி காஸ்பரோவால் எழுதப்பட்டது. காஸ்பரோவ் சதுரங்க விளையாட்டில் பெற்ற அனுபவத்தை வாழ்கையில் வெற்றி பெறுவதுடன் ஒப்புமைபடுத்தியுள்ளார். தி கார்டியன் மற்றும் நியூ ஹுமனிஸ்ட் இப்புத்தகத்திற்கு மதிப்புரை வழங்கியுள்ளது.
மேற்கோள்கள்
பகுப்பு:2007 ஆங்கில நூல்கள்
வாதவனேரி ஊராட்சி
வாதவனேரி ஊராட்சி (Vadhavanery Gram Panchayat), தமிழ்நாட்டின் இராமநாதபுரம் மாவட்டத்தில் உள்ள நயினார் கோயில் வட்டாரத்தில் அமைந்துள்ளது. இந்த ஊராட்சி, பரமக்குடி சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 879 ஆகும். இவர்களில் பெண்கள் 464 பேரும் ஆண்கள் 415 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
பசுபதிகோயில்
பசுபதிகோயில், இந்திய மாநிலமான தமிழ்நாட்டின் தஞ்சாவூர் மாவட்டத்தில் அமைந்துள்ள ஊர். இவ்வூர் தஞ்சாவூருக்கு 14 கிமீ அருகில் அமைந்துள்ளது. புகழ்பெற்ற சோழர்காலத்துச் சிற்பங்கள் இவ்வூர்க் கோவில்களில் காணப்படுகின்றன. இந்து புராணங்களில் நிகழ்ந்த குறிப்பிடத்தக்க வரலாற்றுக் கதைகளின் காட்சிகள் சிற்ப வடிவில் செய்யப்பட்டுள்ளது சிறப்பாகும்.
மேலும் பார்க்கவும்
தஞ்சை மாவட்டக் கோவில்கள்:
வெளியிணைப்புகள்
பகுப்பு:தஞ்சாவூர் மாவட்டத்திலுள்ள கிராமங்கள்
லீலா காந்தி
லீலா காந்தி (பிறப்பு 1966) பிரவுன் பல்கலைக்கழகத்தில் பேராசிரியர் ஜான் ஹாக்ஸ் மனிதநேயம் மற்றும் ஆங்கிலம் மற்றும் பிந்தைய காலனித்துவ கோட்பாடு துறையில் ஒரு குறிப்பிடத்தக்க கல்வியாளர் ஆவார். முன்னதாக, அவர் சிகாகோ பல்கலைக்கழகம், லா ட்ரோப் பல்கலைக்கழகம் மற்றும் தில்லி பல்கலைக்கழகத்தில் கற்பிக்கும் பணியை மேற்கொண்டார். பிந்தைய காலனித்துவ ஆய்வுகள் என்ற கல்வி இதழின் நிறுவன இணை ஆசிரியராக உள்ள இவர், போஸ்ட் காலனியல் டெக்ஸ்ட் என்ற மின்னணு இதழின் ஆசிரியர் குழுவில் பணியாற்றினார். காந்தி கார்னெல் பல்கலைக்கழகத்தின் விமர்சனம் மற்றும் தியரி பள்ளியின் மூத்த உறுப்பினராக உள்ளார். இவர் மகாத்மா காந்தி மற்றும் இராசகோபாலச்சாரி கொள்ளுப் பெயர்த்தியும், தேவதாஸ் காந்தியின் பெயர்த்தியும், இராமச்சந்திர காந்தியின் மகளும் ஆவார். இவர் சி.ராஜகோபாலாச்சாரியின் பேத்தி ஆவார். அவரது தந்தைவழி தாத்தா தேவதாஸ் காந்தி மகாத்மா காந்தியின் இளைய மகன் மற்றும் அவரது தந்தை விழி பாட்டி லட்சுமி சி.ராஜகோபாலாச்சாரியின் மகள் ஆவார்.
ஆரம்பகால வாழ்க்கை மற்றும் கல்வி
மும்பையில் பிறந்த லீலா, மறைந்த இந்திய தத்துவஞானி ராமசந்திர காந்தியின் மகள் மற்றும் இந்திய சுதந்திர இயக்கத் தலைவர் மகாத்மா காந்தியின் பேத்தியும் ஆவார். மகாத்மா காந்தியின் சில தத்துவங்களும் (உதாரணமாக அகிம்சை மற்றும் சைவம்) மற்றும் கொள்கைகள் நாடுகடந்த மற்றும் உள்நாட்டு மூலங்களால் பாதிக்கப்பட்டுள்ளன என்று அவர் பகுப்பாய்வு அளித்துள்ளார். இவர் தில்லி பல்கலைக்கழகத்தின் இந்து கல்லூரியில் இருந்து இளங்கலைப் படிப்பும், ஆக்ஸ்போர்டு பல்கலைக்கழகத்தின் பல்லியோல் கல்லூரியில் இருந்து முனைவர் பட்டம் பெற்றுள்ளார்.
பணிகள்
பிரவுன் பல்கலைக்கழகத்தில் பணியில் சேருவதற்கு முன் சிகாகோ பல்கலைக்கழகம், தில்லி பல்கலைக்கழகம், ல டுரோப் பல்கலைக்கழகம் ஆகியவற்றில் பேராசிரியராக இருந்தார். பின்னைக் குடியேற்ற நாடுகளைப் பற்றியும் அந்நாடுகளின் மொழி, நாகரிகம், பண்பாடு அரசியல் மாற்றங்கள் ஆகியன பற்றியும் ஆய்வு செய்தார். மின்னிதழான போஸ்ட் கலோனியல் டெக்ஸ்ட் என்பதன் ஆசிரியராக இருந்தார். இவர் கவிதைகளும் எழுதியுள்ளார்.
விமர்சனங்கள்
1998 ஆம் ஆண்டில் தனது முதல் புத்தகமான பிந்தைய காலனித்துவ நெறிமுறைகள் மற்றும் ஜனநாயகத்தின் நடைமுறை: ஒரு விமர்சன அறிமுகம் வெளியிடப்பட்டதன் மூலம், காந்தி "இந்தத் துறையை அதன் பரந்த தத்துவ மற்றும் அறிவுசார் சூழலின் அடிப்படையில் வரைபடமாக்குவதாகவும், பின்- காலனித்துவ கோட்பாடு மற்றும் பின்- கட்டமைப்புவாதம், பின் நவீனத்துவம், மார்க்சியம் மற்றும் பெண்ணியம் ஆகியவற்றுக்கு இடையே முக்கியமான தொடர்புகளை உருவாக்குவதாகவும் விவரித்தார்.
அவரது அடுத்த புத்தகம், பாதிப்புக்குள்ளான சமூகங்கள், ஓரினச்சேர்க்கை, சைவம், விலங்கு உரிமைகள், ஆன்மீகம் மற்றும் அழகியல் உள்ளிட்ட ஓரங்கட்டப்பட்ட வாழ்க்கை முறைகள், துணை கலாச்சாரங்கள் மற்றும் மரபுகளுடன் தொடர்புடையவர்கள் எவ்வாறு ஏகாதிபத்தியத்திற்கு எதிராக ஒன்றிணைந்து வலுவான பிணைப்புகளை உருவாக்கியது என்பதை [வெளிப்படுத்த] காலனித்துவ பாடங்கள் மற்றும் கலாச்சாரங்களுடன் " விவரித்தார்.
இந்த வேலையின் மூலம், விருந்தோம்பல் மற்றும் " ஜெனோபிலியா " ஆகியவற்றின் நெறிமுறை வளாகங்களைச் சுற்றியுள்ள "பிந்தைய காலனித்துவ ஈடுபாட்டின் கருத்தியல் மாதிரியை" முன்மொழிந்ததற்காகவும், முதன்முறையாக பிந்தைய காலனித்துவ கோட்பாட்டிற்கு ஒரு வினோதமான முன்னோக்கைக் கொண்டுவருவதற்காகவும் காந்தி குறிப்பிடத்தக்கராவார்.
காந்தியின் மூன்றாவது புத்தகம், தி காமன் காஸ், இருபதாம் நூற்றாண்டின் முதல் பாதியில் ஜனநாயகத்தின் ஒரு நாடுகடந்த வரலாற்றை ஒழுக்க நெறிகள் மூலம் ஒழுக்கமான சுய-நாகரிகத்தின் பரந்த அர்த்தத்தில் முன்வைக்கிறது. இந்த புத்தகம் "தவறான உறவின் நிகழ்வுகளை முன்னறிவிக்கும் ஜனநாயகத்தின் மாற்று வரலாறு" மற்றும் "பிந்தைய காலனித்துவ ஆய்வுகளுக்கு எல்லையற்ற உள்ளடக்கம் மதிப்பின் மிக முழுமையான பாதுகாப்பு" என்று விவரிக்கப்பட்டுள்ளது.
லீலா காந்தி கவிஞருமாவார். அவரது முதல் கவிதைத் தொகுப்பு, மெஷர்ஸ் ஆஃப் ஹோம், 2000 ஆம் ஆண்டில் ரவி தயால் அவர்களால் வெளியிடப்பட்டது, மேலும் அவரது அடுத்தடுத்த கவிதைகள் பல புனைவுகளில் சேர்க்கப்பட்டுள்ளன.
சான்றாவணம்
பகுப்பு:வாழும் நபர்கள் பகுப்பு:1966 பிறப்புகள் பகுப்பு:மகாத்மா காந்தி குடும்பம் பகுப்பு:இந்தியப் பெண் சமூக அறிவியலாளர்கள் பகுப்பு:மகாராட்டிரப் பெண் அறிவியலாளர்கள் பகுப்பு:பெண் வரலாற்றாளர்கள் பகுப்பு:இந்திய வரலாற்றாளர்கள்
உள்ளிக்கடை விஸ்வநாத சுவாமி கோயில்
உள்ளிக்கடை விஸ்வநாத சுவாமி கோயில் தமிழ்நாட்டில் தஞ்சாவூர் மாவட்டம், உள்ளிக்கடை என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் விஸ்வநாதர், விசாலாட்சி அம்பாள் சன்னதிகள் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:தஞ்சாவூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆல்ஃபிரடோ டி ஸ்டெபனோ
ஆல்ஃபிரடோ டி ஸ்டெபனோ (பிறப்பு 1926) அர்ஜென்டினா நாட்டைச் சேர்ந்த கால்பந்து விளையாட்டு வீரர் ஆவார். இவர் கால்பந்து மேலாளராகவும் பணியாற்றியுள்ளார். இவர் கால்பந்து விளையாட்டில் ஈடுபட்ட மிகச் சிறந்த வீரர்களில் ஒருவராக கருதப்படுகிறார். ரியல் மாட்ரிட் அணியுடன் படைத்த சாதனைகளால் அதிகமாக அறியப்படுகிறார். அந்த அணி 1950களில் ஸ்பெயின் நாட்டு கோப்பைகளிலும் ஐரோப்பிய அளவிலான கோப்பைகளிலும் அதிக ஆதிக்கம் செலுத்துவதற்கு இவர் முக்கிய காரணமாக இருந்தார். ரியல் மாட்ரிட் 1956 முதல் 1960 வரை தொடர்ந்து 5 ஐரோப்பிய கோப்பைகளை வென்றது. இவர் அந்த ஐந்து இறுதிப் போட்டி களிலும் பங்கேற்றது மட்டுமல்லாமல் அந்த ஐந்து போட்டிகளிலும் கோல்களை அடித்து சாதனை புரிந்தார். தொடர்ந்து ஐந்து இறுதிப்போட்டிகளில் கோல் அடித்த இவரது இச்சாதனை இன்னும் முறியடிக்கப்படாமல் இருக்கிறது. தேசிய அணிக்கான போட்டிகளில் பெரும்பாலும் இவர் ஸ்பெயின் அணிக்காக விளையாடி உள்ளார். மேலும் இவர் அர்ஜென்டினா மற்றும் கொலம்பியா தேசிய அணிகளுக்கும் விளையாடியுள்ளார். இவர் மிகவும் வலுவான உடலமைப்பைக் கொண்டு  திறமைமிக்க ஆட்டத்தை வெளிப்படுத்தி முதல்நிலை வீரராக அணியில் விளையாடுவார். இதனால் இவர் பல கோல் சாதனைகளை நிகழ்த்தியுள்ளார். இவர் 1953 முதல் 1964 வரை ஸ்பெயின் நாட்டிலுள்ள போட்டிகளில் ஈடுபட்டு பல கோல்களை அடித்ததன் மூலம் கோல் பட்டியலில் ஆறாம் இடத்தில் உள்ளார். மற்றும் ரியல் மேட்ரிட் பட்டியலில் இவர் மூன்றாம் இடத்தில் உள்ளார். பிரான்ஸ் நாட்டு கால்பந்து பத்திரிக்கை அனைத்து கால்பந்து வீரர்களை கருத்தில் கொண்டு மிகச்சிறந்த வீரர்களுக்கான பட்டியலை தயார் செய்தது. அப்பட்டியலில் இவர் நான்காம் இடத்தை பெற்றார். ஐரோப்பிய சம்மேளனம் மற்றும் ரியல் மாட்ரிட் அணி இவரது பங்களிப்பை பாராட்டி கௌரவ தலைவர் பதவிகளை அளித்தன.
இளமைக்காலம்
டி ஸ்டெபனோ அர்ஜென்டினா நாட்டு தலை நகரான ப்யூனோஸ் எயர்ஸ் பகுதியில் 1926 ஆம் ஆண்டு இத்தாலிய நாட்டு தந்தைக்கும் அர்ஜென்டினா நாட்டை சேர்ந்த தாய்க்கும் மகனாக பிறந்தார். இவர் தனது 17 வயது முதல் கால்பந்து அணிக்காக விளையாட ஆரம்பித்தார். அர்ஜென்டினா நாட்டில் கால்பந்து வீரர்கள் போராட்டம் செய்த பொழுது அண்டை நாடான கொலம்பியா சென்று அங்குள்ள அணிக்காக கால்பந்து விளையாடினார். அர்ஜென்டினா மற்றும் கொலம்பிய நாட்டு அணிகளுக்கு 12 ஆண்டுகள் விளையாடி 6 கோப்பைகளை இவர் வென்றுள்ளார்.
ரியல் மாட்ரிட்
அதன்பிறகு ஸ்பெயின் நாட்டை சேர்ந்த ரியல் மாட்ரிட் அணிக்கு இவர் விளையாட ஆரம்பித்தார். அந்த அணியில் பல சாதனைகள் நிகழ்த்தினார். தொடர்ந்து 5 முறை ஐரோப்பிய கோப்பைகளை அந்த அணி வென்றது. குறிப்பாக 1960 நடந்த இறுதிப் போட்டியில் இவர் மூன்று கோல்கள் அடித்து சாதனை செய்தார். மிகச் சிறந்த ஐரோப்பிய வீரருக்கான வருடாந்திர விருதினை 1957 மற்றும் 1959 ஆகிய ஆண்டுகளில் இவர் பெற்றார்.
தேசிய அணிகள்
இவர் அர்ஜென்டினா தேசிய அணிக்காக 6 போட்டிகளில் விளையாடி 6 கோல் அடித்துள்ளார். 1947 ஆம் ஆண்டு நடந்த தென் அமெரிக்க கோப்பையை அர்ஜென்டினா அணி வெற்றி பெற துணை புரிந்தார். ஸ்பெயின் தேசிய அணிக்காக 31 போட்டிகளில் விளையாடி 23 கோல் அடித்துள்ளார். இருப்பினும் இவர் உலக கோப்பை போட்டிகளில் விளையாடியது இல்லை. 1950 மற்றும் 1954 நடந்த உலகக்கோப்பை போட்டிகளுக்கு பங்குபெற அர்ஜென்டினா அணி மறுத்துவிட்டது. பின்னர் இவர் ஸ்பெயின் நாட்டு குடியுரிமை பெற்று ஸ்பெயின் தேசிய அணிக்காக விளையாடினார். 1958 உலக கோப்பைக்கான தகுதி சுற்று போட்டிகளில் ஸ்பெயின் அணிக்காக விளையாடினார் ஆனால் அந்த அணியால் தகுதி பெற முடியவில்லை. அடுத்து 1962 உலக கோப்பை தகுதி சுற்று போட்டிகளில் சிறப்பாக செயல்பட்டு ஸ்பெயின் அணியை உலகக் கோப்பை போட்டிகளுக்கு தகுதி பெற செய்தார். ஆனால் காயம் காரணமாக இவரால் 1962 உலகக் கோப்பை போட்டிகளில் விளையாட முடியாமல் போனது.
வெனிசுலா நாட்டில் கடத்தல்
ரியல் மாட்ரிட் அணி 1963ஆம் ஆண்டு வெனிசுலா நாட்டிற்கு சுற்றுப் பயணம் சென்றது. அப்போது அங்குள்ள தீவிரவாத அமைப்பினால் இவர் துப்பாக்கி முனையில் கடத்தப்பட்டார். கடத்தலுக்கு காரணம் ஸ்பெயின் நாட்டு சர்வாதிகார அரசு அந்நாட்டிலுள்ள கம்யூனிஸ்ட் தலைவரை கொன்றது ஆகும். கடத்தப்பட்ட இரண்டு நாட்கள் பிறகு இவர் எந்த காயமும் இன்றி ஸ்பெயின் தூதரகம் அருகில் விடுவிக்கப்பட்டார். விடுதலையான பிறகு இவர் கடத்தல்காரர்கள் எந்த துன்புறுத்தலும் செய்யவில்லை என்று கூறினார். விடுதலை ஆன பிறகு பிரேசில் நாட்டு அணிக்கு எதிராக இவர் விளையாடினார் ரசிகர்கள் மிகுந்த ஆரவாரத்துடன் இவரை கண்டு களித்தனர். இவரது கடத்தல் பற்றிய சம்பவங்கள் 2005 ஆம் ஆண்டு ஒரு திரைப்படமாக தயாரிக்கப்பட்டது. அப்பொழுது வினோத விளம்பரம் நிகழ்வாக இவரையும் இவரது கடத்தல் காரரையும் சந்திக்க வைக்கும் சம்பவம் நிகழ்ந்தது.
மேற்கோள்கள்
பகுப்பு:விளையாட்டு வீரர் தொடர்பான குறுங்கட்டுரைகள் பகுப்பு:1926 பிறப்புகள் பகுப்பு:2014 இறப்புகள்
தவனம்பள்ளி
தவனம்பள்ளி மண்டலம், ஆந்திரப் பிரதேசத்தின் சித்தூர் மாவட்டத்திற்கு உட்பட்ட 66 மண்டலங்களில் ஒன்று.
சான்றுகள்
பகுப்பு:சித்தூர் மாவட்டம்
காபூலின் காதல் குற்றங்கள் (ஆவணப்படம்)
காபூலின் காதல் குற்றங்கள் (Love Crimes of Kabul) எனும் ஆவணப்படம் 2011 ஆம் ஆண்டில் வெளிவந்தது. ஆப்கானிஸ்தானின் பாதம் பாக் எனும் பெண்களுக்கான சிறைச்சாலையில் உள்ள சில குற்றம் சாட்டப்பட்டவர்களில் மூன்று பேரின் கதை தேர்ந்தெடுக்கப்பட்டு அவர்களின் நேர்காணலோடு ஆவணப்படமாக எடுக்கப்பட்டது. இவர்களுக்கு இஸ்லாமிய முறைப்படி நீதி மன்றங்களில் தீர்ப்புகள் வழங்கப்பட்டன. இந்த ஆவணப்படம் ஆப்கானிஸ்தானின் இஸ்லாமியச் சட்டமுறையைப் புரிந்து கொள்ள உதவும். இந்த ஆவணப்படத்தின் முதல் காட்சியில், சிறைச்சாலைக் காவலர்,""இவர்கள் நல்ல பெண்களாக இருந்திருந்தால், அவர்கள் இங்கே வந்திருக்க மாட்டார்கள்"."